laion/Wikipedia-Exotic huggingface dataset:
לאמבאוזאוריים

לאמבאוזאוריים (שם מדעי: Lambeosaurinae) היא תת-משפחה של דינוזאורים צמחוניים ממשפחת ההדרוזאוריים, שחיו רק בקרטיקון העליון שלפני 85.8 עד 66 מיליון שנה מזמננו. זוהי אחת משתי תת-המשפחות של ההדרוזאורים לצד הזאורולופיים (Saurolophinae). הקבוצה הוגדרה ב-1923 ונקראת על שם הסוג לאמבאוזאורוס. מאובניהם התגלו לאורך אסיה, אירופה ואמריקה הצפונית. המאפיין העיקרי של בני הקבוצה הוא מבנה הגולגולת הגבוהה שהייתה בעלת ציצה אחורית הארוכה שהתארכה יותר ויותר. הם השתמעו במבנה זה כדי להשמיע תרועות שונות ולתקשר עם פרטים מהעדר ששוטטו יחדיו. הם היו דינוזאורים אוכלי צמחים בעלי שורת שיניים אחוריות שסייעו לטחון צמחים בעזרת הלחיים. הדינוזאורים היו כבדים ויכלו לעלות על אורך של 10 מטרים ומשקל של 5 טון. רבים מהם היו טרף בשביל טורפים כמו טירנוזאוריים. במקור הקבוצה הייתה קלייד, אך ב-1998 החליט פול סרנו לשייך את הקבוצה לתת-משפחה הכוללת את הסוגים שגולגולתם מוטה כלפי מעלה כמו אצל הקוריתוזאורוס או מוטה אחורי בדומה לקרן של יעל, באופן המזכיר את הקוריתוזאורוס. דינוזאורים אחרים כמו הזאורולופוס או האדמונטוזאורוס היו חסרי בליטה או שהייתה קצרה יותר ובקדמת הגולגולת. תת-משפחה לאמבאוזאוריים (Lambeosaurinae) סוג Adelolophus סוג Adynomosaurus סוג Angulomastacator סוג ארלוזאורוס (Aralosaurus) סוג ארניזאורוס (Arenysaurus) סוג אמורוזאורוס (Amurosaurus) סוג Blasisaurus סוג Canardia סוג ג'קסארטוזאורוס (Jaxartosaurus) סוג Kazaklambia סוג Nanningosaurus? סוג ניפונוזאורוס (Nipponosaurus) שבט Lambeosaurini סוג קוריתוזאורוס (Corythosaurus) סוג היפקרוזאורוס (Hypacrosaurus) סוג לאמבאוזאורוס (Lambeosaurus) סוג מגנפאוליה (Magnapaulia) סוג אולורוטיטן (Olorotitan) סוג Sahaliyania סוג ולפרונס (Velafrons) שבט Parasaurolophini סוג פרזאורולופוס (Parasaurolophus) סוג כארונוזאורוס (Charonosaurus) סוג Blasisaurus? שבט Tsintaosaurini סוג Pararhabdodon סוג טסינטאוזאורוס (Tsintaosaurus) מדיה וקבצים בנושא לאמבאוזאוריים בוויקישיתוף Prieto-Márquez, A (2010). "Global phylogeny of Hadrosauridae (Dinosauria: Ornithopoda) using parsimony and Bayesian methods". Zoological Journal of the Linnean Society. 159: 435–502 Diversity, Relationships, and Biogeography of the Lambeosaurine Dinosaurs from the European Archipelago, with Description of the New Aralosaurin Canardia garonnensis
זאורולופיים

זאורולופיים (שם מדעי: Saurolophinae; מילולית: "ציצת לטאה/זוחל") היא תת-משפחה של דינוזאורים צמחוניים ממשפחת ההדרוזאוריים, אשר התקיימו רק בקרטיקון העליון שלפני 83 עד 66 מיליון שנה מזמננו. זוהי אחת משתי תת-המשפחות של ההדרוזאורים לצד הלאמבאוזאוריים. הממצאים שלהם התגלו באירואסיה ובאמריקה הצפונית. בני קבוצה זו היו בעלי מבנה גוף בסיסי יותר והציצות וה"קסדות" שלהם היו הרבה פחות בולטות מהלאמבאוזאוריים, אך הם היו בעלי לסתות עבות ובשרניות יותר. בעבר השתייכו לתת-משפחה זו כל ההדרוזאורים הרחוקים מהלאמבאוזאורוס וקרוביו, אך בהמשך הפרידו סוגים פשוטים יותר כמו ההדרוזאורוס. היא הוגדרה ב-1918 בידי החוקר הקנדי לורנס לם (אנ'), בהתבסס על הסוג זאורולופוס. דינוזאורים אלה היו גדולים מאוד, הכבד שבהם היה השאנטונגוזאורוס, אשר הגיע לאורך 16 מטרים ולמשקל 16 טונות. הם היו אוכלי צמחים קשיחים כמו מחטניים ועצים רחבי עלים שונים שאותם עיכלו באמצעות שורת שיניים באחורי הלסת. מבנה הלסת דמה מאוד למקור של ברווז. ממצאים מראים שרבים מהם נעו בעדרים גדולים אחרי מזון ובתורם משכו טורפים כמו טירנוזאוריים. בעבר נחשבה קבוצה זו לקלייד, אך ב-2010 החוקרים Albert Prieto-Márquez ניתחו שהקבוצה הייתה תת-משפחה נפרדת מסוגים בסיסיים של הדרוזאורים. בתוך תת-משפחה זו שויכו 4 שבטים: Brachylophosaurini‏, Edmontosaurini‏, Kritosaurini ו-Saurolophini. תת-משפחה זאורולופיים (Saurolophinae) סוג ברסבולדיה (Barsboldia) שבט Brachylophosaurini סוג Acristavus סוג ברכילופוזאורוס (Brachylophosaurus) סוג מאיזאורה (Maiasaura) סוג Probrachylophosaurus סוג Wulagasaurus שבט Edmontosaurini סוג אדמונטוזאורוס (Edmontosaurus) סוג Kerberosaurus סוג Kamuysaurus סוג Kundurosaurus סוג Laiyangosaurus סוג שאנטונגוזאורוס (Shantungosaurus) סוג אוגרונאלוק (Ugrunaaluk)? שבט Kritosaurini סוג אנסזיזאורוס (Anasazisaurus) סוג גריפוזאורוס (Gryposaurus) סוג קריטוזאורוס (Kritosaurus) סוג Latirhinus? סוג נאשויביטוזאורוס (Naashoibitosaurus) סוג ריינורקס (Rhinorex) סוג סקרנוזאורוס (Secernosaurus) שבט Saurolophini סוג אוגוסטינולופוס (Augustynolophus) סוג Bonapartesaurus סוג פרוזאורולופוס (Prosaurolophus) סוג זאורולופוס (Saurolophus) מדיה וקבצים בנושא זאורולופיים בוויקישיתוף Prieto-Márquez, A. (2010). "Global phylogeny of Hadrosauridae (Dinosauria: Ornithopoda) using parsimony and Bayesian methods". Zoological Journal of the Linnean Society. 159 (2): 435–502 "A New Saurolophine Dinosaur from the Latest Cretaceous of Far Eastern Russia"
יניב אלול

יניב אלול (נולד ב-17 בספטמבר 1978) הוא כדורגלן עבר ישראלי, ששיחק בעמדת הבלם. את רוב הקריירה העביר כשחקן הפועל באר שבע. אלול התחיל את הקריירה שלו בקבוצת הנוער של הפועל באר שבע. בעונת 1998/1999 רשם את הופעת הבכורה שלו בקבוצה הבוגר במשחק הליגה נגד מכבי נתניה. במהלך העונה הושאל לעירוני אופקים וכעבור שנה להפועל דימונה. בקיץ 2000 חזר לבאר שבע, ששיחקה אז בליגה הלאומית. בסיום העונה העפילה באר שבע לליגת העל. ב-7 בספטמבר 2001 רשם את הופעת הבכורה שלו בליגת העל בתיקו 0-0 נגד מכבי קריית גת. במחזור הסיום של העונה כבש את שער הבכורה שלו בליגת העל בניצחון 1–3 נגד מכבי קריית גת. בקיץ 2005 חתם לשנתיים בבני יהודה. בקיץ 2007 חזר אלול לבאר שבע ששיחקה אז בליגה הלאומית ועונה לאחר מכן חזר עמה לליגת העל. בינואר 2010 חתם אלול בהפועל אשקלון, עמה רשם עליית ליגה שלישית בקריירה לאחר שזו סיימה במקום השני בליגה הלאומית ועלתה לליגת העל. בקיץ 2011 חתם אלול במכבי באר שבע, אך פרש מכדורגל עקב פציעה בברך שהתרחשה במשחק אימון בלוד עוד בטרם החלה העונה. הפועל באר שבע ליגה לאומית: 2000/2001 יניב אלול, באתר ההתאחדות לכדורגל בישראל יניב אלול, באתר Transfermarkt יניב אלול, באתר Soccerway יניב אלול, באתר WorldFootball.net יניב אלול, באתר FootballDatabase.eu פרופיל, באתר מוזיאון בני יהודה אסף רנר ועדי סרדס, ‏יניב אלול חתם לשנתיים בבני-יהודה, באתר ONE‏, 8 ביולי 2005
שיר לבו

שיר לבו (נולדה ב-25 ביוני 1988) היא כדורגלנית עבר ישראלית, ששיחקה בעמדת הבלמית בליגת המכללות בארצות הברית, בליגת העל ובנבחרת ישראל. לבו נולדה בתמרת, הבת הקטנה במשפחה לאחר ארבעה אחים. מגיל צעיר עסקה בספורט והצטרפה לראשונה לקבוצת טבעון בשנת 2003 ובה גם שיחקה בשתי העונות הבאות במסגרת ליגת הנשים. בסוף 2006 התגייסה על תקן ספורטאית מצטיינת, ושירתה כפקידה בשלישות פיקוד העורף. במהלך שירותה הצבאי הצטרפה למכבי חולון והייתה חלק מההרכב הפותח של הקבוצה, וחלק משמעותי בתוארי הקבוצה. עם המועדון זכתה בשלושה דאבלים רצופים ועוד גביע בעונת 2009/2010. לאחר שירותה הצבאי, עברה לבו לארצות הברית לשחק בליגת המכללות. במהלך שנים אלו במכללת מרטין מתודיסט קולג' (Martin Methodist College) בלטה לבו ביכולותיה המנהיגותיות ומתן הביטחון לשחקניות בקבוצה, ועל כן מונתה לקפטנית בשתי העונות האחרונות שלה בקולג'. בשנת 2010 נכללה בנבחרת השחקניות הראשונה של המחוז TranSouth all-conference first team, ונבחרה לשחקנית ההגנה המצטיינת של השבוע (TSAC scholar athlete). בשנת 2011 נבחרה לבלמית המצטיינת של הקבוצה, לאחר שהובילה את הגנת הקבוצה ל-7 שערי חובה בלבד לאורך העונה כולה. בשנת 2012 הבקיעה את שערה הראשון בקבוצה במשחק גמר המחוז, ונבחרה שוב לשחקנית ההגנה המצטיינת של השבוע (TSAC scholar athlete). לאחר סיום לימודיה במכללה, נשארה לבו בארצות הברית ושימשה כעוזרת מאמן בקבוצת כדורגל הנשים של קולג' קומברלנד יוניברסיטי. לאחר שובה לארץ, חזרה לבו למועדון מכבי חולון לעונת 2014/2015. את עונת 2015/2016, עונת הפרישה שלה, עשתה במועדון מ.ס קריית גת, והיוותה בורג משמעותי בזכיית הקבוצה לראשונה בגביע המדינה. לבו שיחקה 7 משחקים בנבחרת הנערות עד גיל 19 החל מ-2005. את הופעת הבכורה בנבחרת הבוגרת ערכה ב-2007 במשחק מול נבחרת אוסטריה. לבו רשמה בשורות הנבחרת 7 הופעות כאשר הופעתה האחרונה הייתה ב-2016 מול נבחרת אסטוניה. לבו התחתנה עם חנוך שחף בשנת 2016 ונולדו להם שני ילדים, אביתר ואדר. היא בעלת תואר ראשון בפסיכולוגיה, וכיום עובדת כמאמנת מנטלית. היא עבדה בין יתר עם קבוצת כדורסל הנשים של מכבי חיפה ועם מחלקת הנוער של מכבי חיפה. כמו כן, היא מאמנת אישית לספורטאיות וספורטאית במגוון ענפי ספורט. בנוסף, לבו עובדת עם נוער בסיכון כרכזת דירות. לבו היא אחותו הקטנה של השחקן לירון לבו. אליפות המדינה: (3) - 2006/2007, 2007/2008, 2008/2009 גביע המדינה: (4) - 2006/2007, 2007/2008, 2008/2009, 2009/2010 אליפות מחוז: (4) - 2009/2010, 2010/2011, 2011/2012, 2012/2013 גביע המדינה: (1) - 2015/2016 שיר לבו, באתר Soccerdonna (בגרמנית) פרופיל באתר ההתאחדות לכדורגל בישראל סטטיסטיקה של שיר לבו בליגת המכללות באתר הסטטיסטיקה הרשמי של NAIA (באנגלית) שיר לבו בסגל הקבוצה במכללה בעונת 2011/12 באתר המכללה (באנגלית) שיר לבו בסגל הקבוצה במכללה בעונת 2012/13 באתר המכללה (באנגלית) שיר לבו כחלק מסגל האימון בעונת 2013/14 באתר הקולג' (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שיר לבו".
סאני איילס ביץ'

סאני איילס ביץ' (באנגלית: Sunny Isles Beach) היא עיר בת כ-22,000 תושבים הממוקמת בסמוך למיאמי ביץ', פלורידה, ונמצאת על אי מחסום מוקף במימי האוקיינוס האטלנטי ונתיב המים התוך-חופי בחצי הדרך בין מיאמי ופורט לודרדייל. בשנת 1920 רכש הארווי בייקר גרייבס, משקיע פרטי, שטח אדמה בגודל 5.92 ק"מ לפיתוח כאתר תיירות, וכינה את המקום "סאני איילס" ("איים שמשיים"). באותה שנה החלה בניית העיירה, אשר הוכרזה כעיר ב-1997. בשנותיה הראשונות כונתה העיירה "צפון מיאמי ביץ'". בשנת 1931 שונה שמה ל"סאני איילס" וב-1997, כשהוכרזה כעיר, הפכה לסאני איילס ביץ'. עם השלמת גשר האולובר בשנת 1925, הפך השטח לנגיש מחוף מיאמי, ומשך אליו יזמים שהרחיבו נחלים, חפרו תעלות וכניסות, ויצרו איים וחצאי איים לבניית נכסים ומלונות ומוטלים על קו החוף במפרץ ביסקיין (אנ'). בשנות ה-20 בנה קרל גראהם פישר, בעליו של פישר איילנד, מסלול מרוצים מעץ מלא עם עמדות ל-12,000 צופים, המכונה "המסלול המהיר פולפורד-מיאמי". אירוע זה, שנערך ב-22 בפברואר 1926, זכה לכינוי "מרוץ גביע קרל גראהם פישר", והיה מבשר למרוצי המכוניות בערים אחרות בפלורידה כדייטונה ביץ' וסברינג. בספטמבר 1926, לאחר מרוץ אחד בלבד, נהרס המסלול על ידי הוריקן מיאמי. סאני איילס התפתחה באטיות עד שנות ה-50 של המאה ה-20, כאשר הבתים החד-משפחתיים הראשונים נבנו באזור חופי הזהב. במהלך שנות ה-50 וה-60 הוקמו למעלה מ-30 מוטלים לאורך שדרת קולינס, כולל אושן פאלם, המוטל הראשון בן שתי קומות בארצות הברית, עוצב על ידי נורמן גילר בשנת 1948, הוא פותח ובבעלות משפחת גינגולד במשך 45 השנים הבאות וסיפק מקפצה לפיתוח כלכלי של סאני איילס. בשנת 1982 נקבע מזח סאני איילס ביץ' כאתר היסטורי. בראשית אמצע שנות ה-80 הוא עבר שיקום ונפתח מחדש לציבור בשנת 1986[דרוש מקור]. המזח נפגע קשה באוקטובר 2005 על ידי הוריקן וילמה וכעבור שמונה שנים הוא שופץ ונפתח מחדש, ב-15 ביוני 2013, כ"מזח הדיג של ניופורט". אנשים העוסקים בפיתוח יוזמה וקידום כמו מייקל דזר השקיעו רבות בבניית בתי מלון ובתים משותפים רבי קומות תוך רישוי השם דונלד טראמפ עבור חלק מהבניינים למטרות קידום מכירות. חופי העיר משתרעים לאורך ארבעה ק"מ. רוב תושביה הם יהודים ובתוכם מתגוררת גם קהילה גדולה מתושבי נתניה.[דרוש מקור] לעיתים מכונה העיר גם "מוסקבה הקטנה", בשל דוברי הרוסית הרבים המתגוררים בה.[דרוש מקור] איטליה טאורמינה, איטליה אורוגוואי פונטה דל אסטה, אורוגוואי טאיוואן חנגצ'ון, טאיוואן ישראל נתניה, ישראל מדיה וקבצים בנושא סאני איילס ביץ' בוויקישיתוף אתר האינטרנט הרשמי של סאני איילס ביץ' (באנגלית) בקצה הדרום-מזרחי של פלורידה Our History - City of North Miami Beach, Florida, web.archive.org, ‏17 במאי 2013 סאני איילס ביץ' - ארצות הברית, באתר GoNetanya, ‏14 בפברואר 2013 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
קטריקס

עומרי "קטריקס" קטרי (נולד ב-5 בדצמבר 1993) הוא זמר ואושיית רשת ישראלי. נולד לרן וריטה (לבית גבאי) וגדל בפתח תקווה. תחילה, הגיח אל התעשייה שהופיע כצמד היפ הופ "קטריקס ודורון ביטון" והגיעו להצלחה רבה עם שירים שהפכו ללהיטים כמו "חופשייה", "מה שהיא רוצה". בשנת 2019 הודיעו על פירוק הצמד וקטריקס החל את הקריירת סולו שלו. במהלך השנים הוציא שירים רבים "סופרמן", "לטעום הכל" ו"פאפי". בשנת 2022 הודיעו על קאמבק לצמד למספר שירים "רוטשילד" ו"איזה מזל". קטריקס, ברשת החברתית אינסטגרם קטריקס, סרטונים בערוץ היוטיוב "חדשות סוף השבוע" עם דנה ויס, ‏"לחקות את סטטיק? קל", באתר ‏מאקו‏, 19 ביולי 2017 אור בוקר, צמד רעים: ההצלחה המסחררת של קטריקס וביט-און, באתר נתניה נט, ‏27 נובמבר 2015 חדשות הבידור, קטריקס ודורון נגד סטטיק ובן אל - חדשות הבידור, בערוץ היוטיוב של HOT, ‏13 ביולי 2017 משה אבוטבול, קטריקס ודורון ביטון: "אנחנו מודעים למה שאנשים אוהבים לשמוע", באתר פרוגי, ‏6 בנובמבר 2015 איריס קול, אין עוד צמד כזה: קטריקס ודורון ביטון בסינגל חדש, באתר 103fm, ‏2 באפריל 2018 דידי הררי, קטריקס ודורון ביטון מתארחים באולפן - אל תחמיצו!, באתר 103fm, ‏19 ביוני 2017 ברנדה אזרצקי, ‏"כולם רצו שאהיה משהו אחר", באתר ‏מאקו‏, 10 במרץ 2020 דודי פטימר, ‏מי הם היורשים של סטטיק ובן אל? איב אנד ליר או קטריקס ודורון, באתר מעריב אונליין, 6 במרץ 2018 יום העצמאות של קטריקס ודורון ביטון, באתר ‏מאקו‏, 7 במאי 2017 מעריב לנוער, ‏השאלון עם קטריקס ודורון ביטון, באתר ‏מאקו‏, 18 ביוני 2017 קטריקס ודורון ביטון
הקורפוס ה-14 (בריטניה)

הקורפוס ה-14 של הצבא הבריטי היה קורפוס בריטי, אשר השתתף במלחמת העולם הראשונה. בינואר 1916 הוקם הקורפוס ה-14 בצרפת, ולמפקדו מונה רודולף למברט. הקורפוס לחם בקרב על הסום בקיץ אותה שנה, ובקיץ 1917 לחם בקרב פשנדל. באוקטובר 1917 הועבר הקורפוס לחזית האיטלקית ולמברט מונה למפקד הכוחות הבריטיים בחזית זו. הוא הוביל את המתקפה העיקרית בקרב ויטוריו ונטו, שהביא להכנעת הצבא האוסטרו-הונגרי בראשית נובמבר 1918. במלחמת העולם השנייה, הקורפוס ה-14 הוקם בצפון אפריקה בסוף 1943 כחלק מתוכנית הכיסוי לנחיתות באנציו. בתחילה הוקצה הקורפוס לארמייה ה-12, ובהמשך הועבר תחת פיקוד הארמייה השביעית של ארצות הברית ולבסוף תחת קבוצת הארמיות ה-15 ככוח עתודה למערכה האיטלקית. רודולף למברט (ינואר 1916–מרץ 1918) ג'יימס באבינגטון (אוקטובר 1918–1919) הקורפוסים הבריטיים במלחמת העולם הראשונה
נייס גיא (פירושונים)

האם התכוונתם ל... נייס גיא – תוכנית סאטירה ונונסנס ישראלית בהנחיית גיא מרוז ויוני להב ששודרה בערוץ 2 הניסיוני נייס גאי – סם פיצוציות נייס גיא – ערוץ היוטיוב של גיא הוכמן
יחסי סנגל–קנדה

יחסי סנגל–קנדה הם היחסים הדיפלומטיים הרשמיים שבין רפובליקת סנגל לבין קנדה. בין רפובליקת סנגל לבין קנדה מתקיימים יחסים דיפלומטיים רשמיים, שתי המדינות הן חברות מלאות בארגון לה פרנקופוני והצרפתית מהווה בשתיהן שפה רשמית. שתי המדינות חולקות גם היסטוריה משותפת בעקבות היות שתיהן חלק מהאימפריה הצרפתית הקולוניאלית. במהלך פרק הזמן הזה קנדים שחורים רבים דהיום הובאו ממערב אפריקה, בין היתר סנגל, על מנת לשמש כעבדים. הקנדים לא השתמשו בעבדים אלא סחרו בהם לארצות הברית. במהלך מלחמת העולם השנייה שלחו שתי המדינות חיילים להילחם לצד צרפת בחזית נגד איטליה. באפריל 1960 קיבלה סנגל את עצמאותה מצרפת וכשנתיים מאוחר יותר, ב-1962, כוננו קנדה וסנגל את יחסיהן הדיפלומטיים. ב-1966 ביקר לראשונה הנשיא הסנגלי לאופולד סדאר סנגור בקנדה, החל מה-19 בספטמבר. מאז הביקור של סנגור התקיים מספר רב של ביקורי מנהיגים קנדים בסנגל וההפך. סנגל מהווה אחת משותפותיה הראשיות של קנדה בארגון לה פרנקופוני והאומות המאוחדות. בפברואר 2020 נפגשו ראש ממשלת קנדה ג'סטין טרודו ונשיא סנגל מאקי סאל. במהלך מסיבת העיתונאים שנערכה במסגרת הביקור העלה ראש הממשלה טרודו את נושא זכויות הלהט"ב בסנגל כשהנשיא סאל משיב לו שלסנגל נוח עם החוקים שלה. בין שתי המדינות מתקיים סחר גדול יחסית והשקעות ישירות הן דבר נפוץ. פייר טרודו, ראש ממשלת קנדה (1981) בריאן מלרוני, ראש ממשלת קנדה (1987, 1989) ז'אן קרטיין, ראש ממשלת קנדה (1999, 2002) סטיבן הרפר, ראש ממשלת קנדה (2012, 2014) ג'סטין טרודו, ראש ממשלת קנדה (2020) לאופולד סדאר סנגור, נשיא סנגל (1966) עבדו דיוף, נשיא סנגל (1987, 1999) עבדוליי ואד, נשיא סנגל (2002, 2008) מאקי סאל, נשיא סנגל (2016) קנדה מיוצגת בסנגל בדרג השגרירות באמצעות שגרירות רשמית שהיא מחזיקה בדקר, בירת המדינה. סנגל מיוצגת בקנדה בדרג השגרירות באמצעות שגרירות רשמית שהיא מחזיקה באוטווה, בירת המדינה. סנגל מיוצגת בקנדה גם בדרג הקונסולרי באמצעות שלוש קונסוליות שהיא מחזיקה בוונקובר, קוויבק סיטי, וויניפג. חזות מבנה השגרירות הסנגלית באוטווה, בירת קנדה. מדיה וקבצים בנושא יחסי סנגל–קנדה בוויקישיתוף Canada - Senegal Relations, אתר שגרירות קנדה בסנגל Prime Minister Pierre Trudeau considers his African and latin-American... RT. Hon. Brian Mulroney Chretien impressed by leaders (ארכיון) Jean Chrétien à Dakar (in French)(הקישור אינו פעיל) Harper sows hope in Senegal, carries 'concerns' on to Congo Harper Announces $500 Million In Vaccination Aid In Senegal Abdoulaye Wade in Quebec Prime Minister Justin Trudeau meets with the President of Senegal, Macky Sall EMBASSY OF CANADA IN DAKAR, SENEGAL EMBASSY OF SENEGAL IN OTTAWA, CANADA CONSULATE OF SENEGAL IN VANCOUVER, CANADA CONSULATE OF SENEGAL IN QUEBEC, CANADA CONSULATE OF SENEGAL IN WINNIPEG, CANADA
מוצב גמבה

מוצב גמבה (למפת לבנון מוגדלת)   ביירות צור טריפולי צידון בעלבכ חלבא זחלה א-נבטיה ישראל סוריה הים התיכון מוצב גמבה (למפת לבנון רגילה)   ביירות צור טריפולי צידון בעלבכ חלבא זחלה א-נבטיה ישראל סוריה הים התיכון מוצב גמבה מוצב גמבה היה מוצב צד"ל ברכס עלי טאהר, ששכן מצפון למוצב דלעת של צה"ל וליד הכפרים הלבנונים: חבוש וכפר רומאן. המוצב אויש בדרך קבע במחלקה של צד"ל ובטנק T-55. לעיתים החליפו חיילי צה"ל את לוחמי צד"ל במוצב כדי לאפשר להם יציאה לחופשה וכן לטובת מבצעים של יחידות מיוחדות באזורים הסמוכים לו. למשל מבצע טרף קל של סיירת גולני בכפר אל-כפור ומבצעים של יחידת מגלן וסיירת מטכ"ל. המוצב אפשר תצפית אל מורדות ההרים: שמיס, רפיע וצאפי וכן אל הוואדיות הנסתרים שביניהם, כך שהוא ראה את תנועת המחבלים שהייתה נסתרת ומאיימת על המוצבים ברכס עישייה: עישייה, ריחן וסוג'וד. תצפית זו שימשה מבצעים רבים של יחידת אגוז. מוצב דלעת סבל מהטרדות מצד מוצב צבא לבנון (צל"ב) שהיה סמוך אליו בכפר רומאן. לרוב ההטרדות בוצעו ממקלעים כבדים - מקלע DShK שהופעלו בפועל על ידי חזבאללה ולא על ידי החיילים הלבנונים. בנוסף הותקף המוצב רגלית מטווח קרוב ובטילי כתף וירי צלפים מהטווח הבינוני ובטווח הרחוק: בטילי נ"ט סאגר, פצצות מרגמה (כולל מרגמה כבדה 120 מ"מ) ואף מתותחים 120 מ"מ D-30 שהופעלו על ידי צבא לבנון. המקלעים הכבדים הושתקו במבצע של עורב גולני שהמתינו להם במארב עד שתקפו את המוצב ושיגרו טיל שחיסל את המקלע. מוצב גמבה, באתר "מפת סיפור מוצבי אזור הביטחון בלבנון" ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוצב גמבה".
רובי המרשלג

רובי (ראובן) המרשלג (נולד ב-15 באוקטובר 1967) הוא עיתונאי ישראלי, המשמש כתב באזור הצפון של "כאן 11" ו"כאן רשת ב". המרשלג נולד בבואנוס איירס, ארגנטינה. בשנת 1972 עלה לישראל עם הוריו והם עברו להתגורר בקיבוץ להבות הבשן. בשנת 1986 התגייס לצה"ל ושירת בחיל הים כסגן-מפקד ספינת דבור. המרשלג החל את דרכו בתקשורת בשנת 1998 בחדשות האזוריות בטלוויזיה בכבלים, ככתב צפון. במסגרת זאת, סיקר באופן נרחב את נסיגת צה"ל מלבנון בשנת 2000 ואת השפעתה על תושבי הצפון. בשנת 2001 החל לכתוב בעיתון "כל העמק והגליל' מבית "ידיעות תקשורת". במסגרת זו כיסה את אזור אצבע הגליל ורמת הגולן. בשנת 2002 חזר לתקשורת האלקטרונית, אל חברת "חדשות ישראל", שסיפקה אז את שירותי החדשות לערוץ עשר בראשית דרכו. לאחר מכן הצטרף אל חדשות עשר, ככתב צפון. בחודש יוני 2012 עבר לסקר את אזור הצפון ככתב שטח של הערוץ הראשון. מאז מאי 2017, הוא משמש כתב צפון של תאגיד השידור הישראלי כאן, ב"כאן 11" וב"כאן ב". בעבר, היה המרשלג גם כתב בידיעות תקשורת בצפון. בשנת 2019 שיחק בסדרה "אבא משתדל" בתפקיד אורח בדמותו. במהלך השנים סיקר המרשלג בהרחבה אירועים חברתיים וביטחוניים בגבול הצפון, בהם מלחמת לבנון השנייה. במהלך המלחמה שידר באופן רציף, במסגרת גל פתוח, את המהלכים, ההתפתחויות וההשלכות, מאזורי ההתרחשות ומעמדת השידור של הערוץ, בסמוך לגבול. ב-18 במרץ 2024 פורסם כי האקדמיה הישראלית לקולנוע וטלוויזיה תעניק פרס הוקרה להמרשלג (יחד עם כתבים נוספים) על סיקור תוך סיכון חיים. הוא בוגר אוניברסיטת חיפה בהיסטוריה של המזרח התיכון ובלימודי ארץ ישראל. בשנת 2006 סיים לימודים במסגרת תוכנית IPP של רשת הטלוויזיה האמריקאית CNN באטלנטה, ארצות הברית. המרשלג נשוי לנורית, אשת חינוך במקצועה. הם מתגוררים במטולה. מדיה וקבצים בנושא רובי המרשלג בוויקישיתוף רובי המרשלג, ברשת החברתית פייסבוק רובי המרשלג, ברשת החברתית אקס (טוויטר) רובי המרשלג, ברשת החברתית אינסטגרם רובי המרשלג, סרטונים בערוץ היוטיוב יעקב בר-און, ‏רובי המרשלג, כתב התאגיד בצפון מציג תערוכת צילומים נדירים, באתר מעריב אונליין, 21 בדצמבר 2017 24.10.17-בלעדי: כך נראה הסיוע הישראלי לתושבים בסוריה-כתבתו של רובי המרשלג, סרטון בערוץ "Rubi Hammerschlag", באתר יוטיוב (אורך: 04:17) יום בחייו של רובי המרשלג, כתב כאן בצפון, כאן בלוג רובי המרשלג עוזב את ערוץ 10: יהיה כתב הערוץ הראשון בצפון, באתר כלכליסט, 3 במאי 2012 רובי המרשלג, באתר www.ishim.co.il האקדמיה מתחרטת: תעניק פרס לכתב ערוץ 14 בדרום, באתר וואלה, 18 במרץ 2024
שאילנדרה שארמה

שאילנדרה שארמה (נולד ב-10 ביולי 1957) הוא יוגי וגורו קרייה יוגה. שאילנדרה כתב פרשנויות על טקסטים פילוסופיים ויוגיים בסיסיים כמו הבהגווד-גיטה, סוטרות היוגה של פטנג'אלי והסוטרות שיווה מווסוגופטה. שאילנדרה שארמה נולד ב־10 ביולי 1957 בעיר בופאל שבהודו. לאחר שסיים את לימודיו בקולג' (1978, תואר שני במדעי המדינה), שאילנדרה התכוון להתגייס לצבא ההתנדבות ההודי. עם זאת, באותו הרגע חלו שינויים רציניים בתפיסת עולמו. הם נגרמו בגלל מותם הבלתי צפוי של כמה מקרובי משפחתו בבת אחת. אירועים אלה חפפו יחד עם הזמן בו הוא קרא את הספר "אוטוביוגרפיה של יוגי" של פרמהנסה יוגאננדה. כתוצאה מכך, שאילנדרה סירב לשרת והחליט להקדיש את חייו למציאת התשובה לשאלה מהו מוות. כך החל מסעו דרך הודו בחיפוש אחר הגורו של קרייה יוגה. בשנת 1982 הוא קיבל חניכה מסטיאצ'רן להירי, נכדו של להירי מהסאיה, שלפי המסורת ההינדית נחנך על ידי המהאווטאר באבאג'י עצמו. לאחר שנתיים של תרגול יוגה אינטנסיבי, הפך שאילנדרה לגורו ויורשו של סטיאצ'ראן להירי, והוא התחיל להסמיך תלמידים, בשנת 1984 הוא נכנס לסמאדהי בפעם הראשונה. לפי שאילנדרה, בשנת 1988 הופיע בפניו מהאווטאר באבאג'י ולימד אותו את הטכניקות המיוחדות של קרייה יוגה (אנ'). בשנים 1992–1993 כתב פרשנות על בהגווד גיטא, סוטרות היוגה מפטנג'אלי וסוטרות שיווה מווסוגופטה. בשנת 1993 שאילנדרה שארמה התיישב בשמשן במרכז גבעת גוברדהנה. הוא עדיין מתגורר שם, בהיותו "שומר" השמשן והארמון, שהיה שייך לשושלת מהראג'ה קודם לכן. במקום שאילנדרה שארמה ייסד את סידהא סידהאנטה יוגה אקדמי. שאילנדרה שארמה הוא יוגי שהשיג מימוש באמצעות הרבה שנות תרגול. לפיכך, להוראתו של הגורו קרייה יוגה יש היבט מעשי: מכלול פראניאמה ומודרה, שנלמד על ידי תלמידיו, מכוון ליציאת התודעה של המוח האנושי מעבר לגוף; הבנת עוצמתו כתודעה אחת, המתבטאת בכל הדברים. החל מהרמה הגופנית (מודעות למגבלות פיזיות ישנן המפתח להבנת אי-גבול התודעה), תרגול קרייה יוגה בשלבים הגבוהים ביותר מאפשר ליוגי להגיע לרמה של הרעיון הטהור, מעבר למילים ודימויים. עם זאת, התודעה כבר לא זקוקה לתפיסה גסה (גופנית, פיזית) של העולם המתבטא, מכיוון שהיא (התודעה) חווה אחדות עם מקור הבריאה, האלמותי ויוצר הכל. הגוף, מפסיק להיות מגבלה לתודעה, והופך לכלי היצירתי שלו. שרימד בהגאווד גיטה: תרגום ופרשנות מאת שרי שאילנדרה שארמה "יוגה דרשן: תרגום ופרשנות של שרי שאילנדרה שארמה יוגה סוטרות מפטנג'אלי" "שיווה סוטרות: תרגום ופרשנות של שרי שאילנדרה שארמה" ההלך (תורגם לעברית) "קוצים ושושנים" מדיה וקבצים בנושא שאילנדרה שארמה בוויקישיתוף https://guruji.com.ua אתר האינטרנט הרשמי של שאילנדרה שארמה (באנגלית) כתבה על שאילנדרה שארמה וחניכה בתחום היוגה (בהינדי) אתר אודות שאילנדרה שארמה: גרסאות רוסיות ואנגליות (ברוסית) אתר על שאילנדרה שארמה (באנגלית) שאילנדרה שארמה מביאה את קצ'ארי מודרה (ברוסית) גן עדן על אדמת שרפה (באנגלית) ריאיון עם שאילנדרה שארמה (באנגלית) Шайлендра Шарма: Биография Традиция крийя-йоги http://www.shailendrasharma.ru/tradition_yoga Самадхи http://www.shailendrasharma.ru/practice/самадхи Русский перевод http://www.shailendrasharma.ru/books-catalog Английский перевод http://www.shailendrasharma.ru/yogadarshan Английский перевод http://www.shailendrasharma.ru/shiva-sutras Английский перевод http://www.shailendrasharma.ru/flowers-thorns
ארמיית סלוניקי הבריטית

ארמיית סלוניקי הבריטית הייתה ארמייה של הצבא הבריטי במלחמת העולם הראשונה. לאחר שביתת הנשק בנובמבר 1918 היא פורקה, אולם יחידות שלה הפכו לארמיית הים השחור החדשה, והגנרל ג'ורג' מילן נשאר בפיקוד. הארמייה הוקמה בסלוניקי תחת פיקודו של בריאן מהון כדי להתנגד להתקדמות בולגרית באזור כחלק מהחזית המקדונית. הארמייה הגיעה לסלוניקי (יחד עם חיילים צרפתים) ב-15 באוקטובר 1915. במאי 1916 החליף ג'ורג' מילן את בריאן מהון כמפקד הארמייה. בסופו של דבר כללה הארמייה שני קורפוסים וכארמיית הים השחור היא נשארה על כנה עד שנת 1921. הרוגי ארמיית סלוניקי הבריטית מונצחים באנדרטת דוריאן. ארמיית סלוניקי הבריטית, מרץ 1917 הקורפוס ה-12 הדיוויזיה ה-22 הדיוויזיה ה-26 הדיוויזיה ה-60 (2/2 בלונדון) 1/1 סוסי הגבול ולותיאן הקורפוס ה-16 הדיוויזיה ה-10 (אירית) הדיוויזיה ה-27 הדיוויזיה ה-28 1/1 סארי יומאנרי מפקדת הארמייה החטיבה הרכובה ה-7 החטיבה הרכובה ה-8 הכנף ה-16, גיס התעופה המלכותי אוקטובר 1915 - נובמבר 1915: צ'ארלס קרמייקל מונרו (במקביל להיותו מפקד כוח המשלחת הים תיכונית) נובמבר 1915 - מאי 1916: בריאן מהון מאי 1916 - ספטמבר 1918: ג'ורג' מילן פברואר 1919 - נובמבר 1920: הנרי וילסון (במקביל להיותו מפקד כוחות הברית בקונסטנטינופול) Busch, Briton Cooper (1976). Mudros to Lausanne. New York: SUNY Press. p. 62. ISBN 978-0-7914-9811-8. Palmer Alan, The gardeners of Salonika, 1965, p. 11. Alan Wakefield & Simon Moody, Under the Devil's Eye: Britain's Forgotten Army at Salonika 1915–1918, Stroud: Sutton Publishing (2004). Encyclopedia Of World War I Heathcote 1999, p. 210 Liddell Hart Centre for Military Archives